text: আবু বকর আল-'আয়দ্রুসের মসজিদ বা আয়দ্রুস মসজিদ () হলো ইয়েমেনের অ্যাডেন গভর্নোরেটের ক্র্যাটারের আইদ্রুস স্ট্রিটে অবস্থিত একটি সুফি মসজিদ। মসজিদটি অ্যাডেনের অন্যতম প্রধান মসজিদ, এটির নামকরণ করা হয়েছিল অ্যাডেনের ওয়ালি আবু বকর আল-আয়দ্রুসের নামে।
  
  মসজিদটি পঞ্চদশ-শতাব্দীর শেষের দিকে বা ষোড়শ-শতাব্দীর প্রথমদিকে নির্মিত। ১৮৫৯ সালে মসজিদটি ধ্বংস হওয়ার পরে পুনর্নির্মাণ করা হয়। ১৯৯৪ সালের ইয়েমেনের গৃহযুদ্ধের সময়, উত্তর ইয়েমেনের ইসলামী মৌলবাদীরা মসজিদের বেশিরভাগ অংশ ক্ষতিগ্রস্ত করে, কুরআনের অনুলিপি পুড়িয়ে দেয় এবং সমাধি ভাংচুর করে।
  
  মসজিদটি অ্যাডেনের কয়েকটি ডাকটিকিটে মুদ্রিত হয়েছে।
  
  আরো দেখুন
  ইয়েমেনের মসজিদের তালিকা
  
  তথ্যসূত্র
  
  বিষয়শ্রেণী:ইয়েমেনের মসজিদ
title: আয়দ্রুস মসজিদ